Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8631

3. METEOROLÓGIAI JELENTÉSEK SZÉTKÜLDÉSE 3.1 METAR és SPECI 3.1.1 A METAR-t és SPECI-t el kell juttatni a nemzetközi OPMET adatbázisokhoz és a regionális léginavigációs egyezmények által repülési álandó helyű műholdas elosztó rendszer működtetésére kijelölt központokhoz, a regionális léginavigációs egyezménynek megfelelően. 3.1.2 METAR-t és SPECI-t a regionális léginavigációs egyezményeknek megfelelően más repülőterekhez is el kell juttatni. 3.1.3 Ajánlás. – A körülmények leromlásáról szóló SPECI-t közvetlenül az észlelés után kell szétküldeni. A körülmények javulásáról szóló SPECI-t a javulás után 10 perc visszatartás után kell szétküldeni, szükség esetén a SPECI-t módosítani kell és jelezni kell az ennek a 10 perces periódusnak a végén uralkodó körülményeket. Egy SPECI-t, amely az egyik időjárás elem leromlását és egy másik elem javulását tartalmazza, az észlelés után azonnal szét kell küldeni. 3.2 Helyi rutin és különleges jelentés 3.2.1 A helyi rendszeres jelentéseket továbbítani kell a helyi légiforgalmi szolgálati egységeknek, és az üzemeltetők és a repülőtéren más felhasználók részére rendelkezésre kell bocsátani. 3.2.2 A helyi különleges jelentéseket továbbítani kell a helyi légiforgalmi szolgálati egységeknek, mihelyt a specifikált körülmények megjelennek. Azonban a meteorológiai hatóság és a megfelelő légiforgalmi szolgáltatási hatóság közötti egyezmény szerint nem kell kiadni a következők vonatkozásában:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes